उत्पादों की जांच का तरीका बताया
राष्ट्रीयउपभोक्ता दिवस के उपलक्ष्य में जिला रसद कार्यालय द्वारा उपभोक्ताओं को जागृत करने के उद्देश्य से कलेक्ट्रेट के सामने प्रदर्शनी का आयोजन हुआ। प्रदर्शनी में उपभोक्ता से जुड़े विभिन्न विभागों ने अपने काउंटर स्थापित कर उपभोक्ताओं को महत्वपूर्ण जानकारी दी।
प्रदर्शनी का उद्घाटन डीएसओ राकेश शर्मा ने किया। प्रदर्शनी का अवलोकन सीएमएचओ सुनील कुमार सिंह बिष्ट ने किया। प्रदर्शनी में डेयरी विभाग ने शुद्ध दूध जांच करना, जन स्वास्थ्य एवं अभियांत्रिकी विभाग ने शुद्ध पानी की जांच करना, सीसीडीयू की आईईसी अनुभाग द्वारा जनता में जल संरक्षण एवं भू-जल रिचार्ज तकनीक की जानकारी दी। इसी तरह जोविविनि ने मीटर की जांच का प्रदर्शन किया। प्रदर्शनी में पैट्रोल में मिलावट की स्पाट जांच करना, गैस एजेंसियों द्वारा एलपीजी सिलेंडर के उपभोग में सुरक्षा तथा आधार कार्ड से अपने उपभोक्ता सदस्यों को जोड़ना, उद्योग विभाग द्वारा बाट-माप की जांच करने का तरीका बताया।
इसी तरह खाद्य निगम द्वारा उचित मूल्य दुकानों पर नमक, मसाले इत्यादि उचित दाम पर मिलने आदि महत्वपूर्ण जानकारी दी। प्रदर्शनी में परिवहन विभाग, चिकित्सा विभाग, दूर संचार विभाग एवं राज्य पथ परिवहन निगम ने भी काउंटर स्थापित कर उपभोक्ताओं को उनके विभाग से संबंधित महत्वपूर्ण जानकारी दी गई।
बाड़मेर. प्रदर्शन का फिता काटकर शुभारम्भ करते रसद विभाग अधिकारी
hin_Deva hin_Deva hin_Deva hin_Deva hin_Deva